Document ID: 32014D0873

A BIZOTTSÁG VÉGREHAJTÁSI HATÁROZATA
(2014. december 3.)
a Mianmarból behozott és emberi fogyasztásra szánt egyes halászati és akvakultúra-termékekre vonatkozó bizonyos védőintézkedésekről szóló 2002/249/EK határozat hatályon kívül helyezéséről
(az értesítés a C(2014) 9057. számú dokumentummal történt)
(EGT-vonatkozású szöveg)
(2014/873/EU)
AZ EURÓPAI BIZOTTSÁG,
tekintettel az Európai Unió működéséről szóló szerződésre,
tekintettel az élelmiszerjog általános elveiről és követelményeiről, az Európai Élelmiszerbiztonsági Hatóság létrehozásáról és az élelmiszerbiztonságra vonatkozó eljárások megállapításáról szóló, 2002. január 28-i 178/2002/EK európai parlamenti és tanácsi rendeletre (1) és különösen annak 53. cikke (1) bekezdésére,
tekintettel a harmadik országokból a Közösségbe behozott termékek állat-egészségügyi ellenőrzésének megszervezésére irányadó elvek megállapításáról szóló, 1997. december 18-i 97/78/EK tanácsi irányelvre (2) és különösen annak 22. cikke (1) bekezdésére,
mivel:
(1)
A 2002/249/EK bizottsági határozat (3) bizonyos védőintézkedéseket vezet be a Mianmarból behozott, emberi fogyasztásra szánt egyes halászati és akvakultúra-termékekre vonatkozóan, és meghatározza a homokigarnélarák-szállítmányokon a tagállamok által elvégzendő vizsgálatokat.
(2)
A 2002/249/EK határozat azt is előírja, hogy a Mianmar illetékes hatóságai által nyújtott biztosítékok és a tagállamok által elvégzett vizsgálatok eredményei alapján a határozatot felül kell vizsgálni.
(3)
Mianmarból jelenleg nem engedélyezett az akvakultúra-termékek behozatala az EU-ba.
(4)
A 6/2011. burmai irányelv 2011. november 16-tól megtiltja Mianmarban a halászati és akvakultúra-termékek esetében a klóramfenikol és a nitrofuránok minden típusú használatát.
(5)
A mianmari illetékes hatóságok a tilalom hatálybalépése óta nyomonkövetési vizsgálatokat végeznek a halászati termékeken, és ezek során nem mutatták ki sem klóramfenikol, sem nitrofuránok jelenlétét.
(6)
2009 júniusa óta a 2002/249/EK határozat 2. cikkében említett, a tagállamok által elvégzett vizsgálatok egyszer sem vezettek kedvezőtlen eredménye. Ezért nincsen szükség minden egyes szállítmány vizsgálatára a klóramfenikol jelenlétének kimutatása céljából.
(7)
A 2002/249/EK határozatot ennek megfelelően hatályon kívül kell helyezni.
(8)
Az e határozatban előírt intézkedések összhangban vannak az Élelmiszerlánc- és Állategészségügyi Állandó Bizottság véleményével,
ELFOGADTA EZT A HATÁROZATOT:
1. cikk
A 2002/249/EK határozat ezennel hatályát veszti.
2. cikk
Ennek a határozatnak a tagállamok a címzettjei.
Kelt Brüsszelben, 2014. december 3-án.

Labels: 17
0
3
6
18